CELEX: 32022R0631
Language: ro
Date: 2022-04-13 00:00:00
Title: Regulamentul de punere în aplicare (UE) 2022/631 al Comisiei din 13 aprilie 2022 de modificare a standardelor tehnice de punere în aplicare prevăzute în Regulamentul de punere în aplicare (UE) 2021/637 în ceea ce privește publicarea de informații privind expunerile la riscul de rată a dobânzii aferent pozițiilor care nu sunt deținute în portofoliul de tranzacționare (Text cu relevanță pentru SEE)

19.4.2022   
               
               
                  RO
               
               
                  Jurnalul Oficial al Uniunii Europene
               
               
                  L 117/3
               
            
         REGULAMENTUL DE PUNERE ÎN APLICARE (UE) 2022/631 AL COMISIEI
         din 13 aprilie 2022
         de modificare a standardelor tehnice de punere în aplicare prevăzute în Regulamentul de punere în aplicare (UE) 2021/637 în ceea ce privește publicarea de informații privind expunerile la riscul de rată a dobânzii aferent pozițiilor care nu sunt deținute în portofoliul de tranzacționare
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 575/2013 al Parlamentului European și al Consiliului din 26 iunie 2013 privind cerințele prudențiale pentru instituțiile de credit și firmele de investiții și de modificare a Regulamentului (UE) nr. 648/2012 (1), în special articolul 434a,
         întrucât:
         
                     (1)
                  
                  
                     În decembrie 2019, Comitetul de la Basel pentru supraveghere bancară (BCBS) a revizuit cadrul pilonului 3, inclusiv cerințele de publicare de informații privind riscul de rată a dobânzii în portofoliul bancar (interest rate risk in the banking book – IRRBB) (2). În concordanță cu dezvoltarea standardelor internaționale convenite de BCBS, cerințele de publicare de informații referitoare la IRRBB, aplicabile începând cu iunie 2021, au fost introduse la articolul 448 din Regulamentul (UE) nr. 575/2013 prin Regulamentul (UE) 2019/876 al Parlamentului European și al Consiliului (3).
                  
               
                     (2)
                  
                  
                     Regulamentul de punere în aplicare (UE) 2021/637 al Comisiei (4) ar trebui să includă și noile standarde tehnice de punere în aplicare privind publicarea de informații referitoare la IRRBB prevăzute la articolul 448 din Regulamentul (UE) nr. 575/2013.
                  
               
                     (3)
                  
                  
                     Pentru a se asigura că instituțiile publică informații cuprinzătoare și comparabile referitoare la IRRBB, ar trebui să se stabilească un tabel care să conțină informații calitative privind riscurile de rată a dobânzii aferente activităților din afara portofoliului de tranzacționare și un model care să conțină informații cantitative privind riscurile de rată a dobânzii aferente activităților din afara portofoliului de tranzacționare.
                  
               
                     (4)
                  
                  
                     Pentru a oferi instituțiilor suficient timp astfel încât să se pregătească în vederea publicării informațiilor în conformitate cu prezentul regulament, ar trebui ca prima dată când publică astfel de informații, instituțiile să aibă obligația de a furniza doar informațiile pentru perioada curentă.
                  
               
                     (5)
                  
                  
                     Prin urmare, este necesar ca Regulamentul de punere în aplicare (UE) 2021/637 să fie modificat în consecință.
                  
               
                     (6)
                  
                  
                     Prezentul regulament se bazează pe proiectul de standarde tehnice de punere în aplicare transmis Comisiei de Autoritatea Bancară Europeană.
                  
               
                     (7)
                  
                  
                     Autoritatea Bancară Europeană a efectuat consultări publice deschise cu privire la proiectul de standarde tehnice de punere în aplicare pe care se bazează prezentul regulament, a analizat costurile și beneficiile potențiale aferente și a solicitat avizul Grupului părților interesate din domeniul bancar, instituit în conformitate cu articolul 37 din Regulamentul (UE) nr. 1093/2010 al Parlamentului European și al Consiliului (5),
                  
               ADOPTĂ PREZENTUL REGULAMENT:
         
            Articolul 1
            Modificarea Regulamentului de punere în aplicare (UE) 2021/637
            Regulamentul de punere în aplicare (UE) 2021/637 se modifică după cum urmează:
            
                        1.
                     
                     
                        Se introduce următorul articol 16a:
                        
                           „Articolul 16a
                           Publicarea de informații privind expunerile la riscul de rată a dobânzii aferent pozițiilor care nu sunt deținute în portofoliul de tranzacționare
                           
                              (1)   Instituțiile publică informațiile menționate la articolul 448 alineatul (1) literele (a) și (b) din Regulamentul (UE) nr. 575/2013 utilizând modelul EU IRRBB1 din anexa XXXVII la prezentul regulament și urmând instrucțiunile prevăzute în anexa XXXVIII la prezentul regulament.
                           
                           
                              (2)   Instituțiile publică informațiile menționate la articolul 448 alineatul (1) literele (c)-(g) din Regulamentul (UE) nr. 575/2013 utilizând tabelul EU IRRBBA din anexa XXXVII la prezentul regulament și urmând instrucțiunile prevăzute în anexa XXXVIII la prezentul regulament.
                           
                           
                              (3)   În cazul în care instituțiile publică pentru prima dată o informație în conformitate cu alineatul (1) sau alineatul (2), nu este necesară publicarea informației respective în legătură cu data de referință anterioară.”
                           
                        
                     
                  
                        2.
                     
                     
                        Se adaugă anexa XXXVII, al cărei text este prevăzut în anexa I la prezentul regulament.
                     
                  
                        3.
                     
                     
                        Se adaugă anexa XXXVIII, al cărei text este prevăzut în anexa II la prezentul regulament.
                     
                  
         
            Articolul 2
            Intrare în vigoare
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 13 aprilie 2022.
            
               
                  Pentru Comisie
               
               
                  Președinta
               
               Ursula VON DER LEYEN
            
         
         
            (1)  JO L 176, 27.6.2013, p. 1.
         
            (2)  „Disclosure requirements: DIS70: Interest rate risk in the banking book” (Cerințe de publicare a informațiilor: DIS70: riscul de rată a dobânzii în portofoliul bancar). Versiunea în vigoare la 15 decembrie 2019. https://www.bis.org/basel_framework/chapter/DIS/70.htm.
         
            (3)  Regulamentul (UE) 2019/876 al Parlamentului European și al Consiliului din 20 mai 2019 de modificare a Regulamentului (UE) nr. 575/2013 în ceea ce privește indicatorul efectului de levier, indicatorul de finanțare stabilă netă, cerințele privind fondurile proprii și pasivele eligibile, riscul de credit al contrapărții, riscul de piață, expunerile față de contrapărți centrale, expunerile față de organisme de plasament colectiv, expunerile mari și cerințele referitoare la raportare și la publicarea informațiilor, și a Regulamentului (UE) nr. 648/2012 (JO L 150, 7.6.2019, p. 1).
         
            (4)  Regulamentul de punere în aplicare (UE) 2021/637 al Comisiei din 15 martie 2021 de stabilire a unor standarde tehnice de punere în aplicare cu privire la publicarea de către instituții a informațiilor menționate în partea a opta titlurile II și III din Regulamentul (UE) nr. 575/2013 al Parlamentului European și al Consiliului și de abrogare a Regulamentului de punere în aplicare (UE) nr. 1423/2013 al Comisiei, a Regulamentului delegat (UE) 2015/1555 al Comisiei, a Regulamentului de punere în aplicare (UE) 2016/200 al Comisiei și a Regulamentului delegat (UE) 2017/2295 al Comisiei (JO L 136, 21.4.2021, p. 1).
         
            (5)  Regulamentul (UE) nr. 1093/2010 al Parlamentului European și al Consiliului din 24 noiembrie 2010 de instituire a Autorității europene de supraveghere (Autoritatea bancară europeană), de modificare a Deciziei nr. 716/2009/CE și de abrogare a Deciziei 2009/78/CE a Comisiei (JO L 331, 15.12.2010, p. 12).
      
      
         
            ANEXA I
            
               
                  
                     „ANEXA XXXVII
                     
                        Tabelul EU IRRBBA – Informații calitative privind riscurile de rată a dobânzii aferente activităților din afara portofoliului de tranzacționare
                     
                     
                        Rubrici în care se poate introduce text liber în scopul publicării de informații calitative
                     
                     
                                 Numărul rândului
                              
                              
                                 Informații calitative – format liber
                              
                              
                                 Temei juridic
                              
                           
                                 (a)
                              
                              
                                 Descrierea modului în care instituția definește IRRBB în scopul controlului și măsurării riscurilor
                              
                              
                                  
                              
                              
                                 Articolul 448 alineatul (1) litera (e)
                              
                           
                                 (b)
                              
                              
                                 Descrierea strategiilor generale ale instituției în materie de administrare și de diminuare a IRRBB
                              
                              
                                  
                              
                              
                                 Articolul 448 alineatul (1) litera (f)
                              
                           
                                 (c)
                              
                              
                                 Periodicitatea calculării măsurilor IRRBB efectuate de instituție și descrierea măsurilor specifice pe care instituția le utilizează pentru a evalua sensibilitatea sa la IRRBB
                              
                              
                                  
                              
                              
                                 Articolul 448 alineatul (1) litera (e) punctele (i) și (v); articolul 448 alineatul (2)
                              
                           
                                 (d)
                              
                              
                                 Descrierea scenariilor de criză și de șoc privind rata dobânzii pe care instituția le utilizează pentru a estima modificările valorii economice și ale veniturilor nete din dobânzi (dacă este cazul)
                              
                              
                                  
                              
                              
                                 Articolul 448 alineatul (1) litera (e) punctul (iii); articolul 448 alineatul (2)
                              
                           
                                 (e)
                              
                              
                                 Descrierea ipotezelor-cheie în materie de modelare și de parametri care sunt diferite de cele utilizate pentru publicarea modelului EU IRRBB1 (dacă este cazul)
                              
                              
                                  
                              
                              
                                 Articolul 448 alineatul (1) litera (e) punctul (ii);articolul 448 alineatul (2)
                              
                           
                                 (f)
                              
                              
                                 Descrierea generală a modului în care instituția își acoperă IRRBB, precum șitratamentul contabil asociat (dacă este cazul)
                              
                              
                                  
                              
                              
                                 Articolul 448 alineatul (1) litera (e) punctul (iv);articolul 448 alineatul (2)
                              
                           
                                 (g)
                              
                              
                                 Descrierea ipotezelor-cheie în materie de modelare și de parametri utilizate pentru măsurarea IRRBB în modelul EU IRRBB1 (dacă este cazul)
                              
                              
                                  
                              
                              
                                 Articolul 448 alineatul (1) litera (c);articolul 448 alineatul (2)
                              
                           
                                 (h)
                              
                              
                                 Explicarea semnificației măsurilor IRRBB și a modificărilor semnificative ale acestora față de informațiile publicate anterior
                              
                              
                                  
                              
                              
                                 Articolul 448 alineatul (1) litera (d)
                              
                           
                                 (i)
                              
                              
                                 Orice alte informații relevante privind măsurile IRRBB publicate în modelul EU IRRBB1 (opțional)
                              
                              
                                  
                              
                              
                                  
                              
                           
                                 (1) (2)
                              
                              
                                 Publicarea scadenței medii și a scadenței celei mai lungi pentru reevaluare, stabilite pentru depozitele fără scadență
                              
                              
                                  
                              
                              
                                 Articolul 448 alineatul (1) litera (g)
                              
                           
                        
                     
                        Modelul EU IRRBB1 – Riscurile de rată a dobânzii aferente activităților din afara portofoliului de tranzacționare
                     
                     
                                 Scenarii de șoc în scopuri de supraveghere
                              
                              
                                 a
                              
                              
                                 b
                              
                              
                                 c
                              
                              
                                 d
                              
                           
                                 Modificări ale valorii economice a capitalurilor proprii
                              
                              
                                 Modificări ale veniturilor nete din dobânzi
                              
                           
                                 Perioada curentă
                              
                              
                                 Perioada anterioară
                              
                              
                                 Perioada curentă
                              
                              
                                 Perioada anterioară
                              
                           
                                 1
                              
                              
                                 Deplasare paralelă ascendentă
                              
                              
                                  
                              
                              
                                  
                              
                              
                                  
                              
                              
                                  
                              
                           
                                 2
                              
                              
                                 Deplasare paralelă descendentă
                              
                              
                                  
                              
                              
                                  
                              
                              
                                  
                              
                              
                                  
                              
                           
                                 3
                              
                              
                                 Creșterea pantei
                              
                              
                                  
                              
                              
                                  
                              
                              
                                  
                              
                              
                                  
                              
                           
                                 4
                              
                              
                                 Reducerea pantei
                              
                              
                                  
                              
                              
                                  
                              
                              
                                  
                              
                              
                                  
                              
                           
                                 5
                              
                              
                                 Creșterea ratelor pe termen scurt
                              
                              
                                  
                              
                              
                                  
                              
                              
                                  
                              
                              
                                  
                              
                           
                                 6
                              
                              
                                 Scăderea ratelor pe termen scurt
                              
                              
                                  
                              
                              
                                  
                              
                              
                                  
                              
                              
                                  
                              
                           
               ”
         
      
      
         
            ANEXA II
            
               
                  
                     „ANEXA XXXVIII
                     
                        Instrucțiuni pentru modelele de publicare de informații privind riscul de rată a dobânzii aferent pozițiilor care nu sunt deținute în portofoliul de tranzacționare
                     
                     
                        Instrucțiuni de publicare pentru modelul EU IRRBBA
                     
                     În conformitate cu articolul 84 din Directiva 2013/36/UE, instituțiile trebuie să publice informațiile calitative specificate mai jos pe baza metodologiei sistemului lor intern de măsurare a riscurilor, a metodologiei standardizate sau a metodologiei standardizate simplificate, după caz.
                     Aceste instrucțiuni au fost elaborate pe baza cerințelor de la articolul 448 din Regulamentul (UE) nr. 575/2013 și în concordanță cu standardul de publicare al pilonului 3 de la Basel.
                     
                                 
                                    Referințe juridice și instrucțiuni
                                 
                              
                           
                                 
                                    Numărul rândului
                                 
                              
                              
                                 
                                    Explicație
                                 
                              
                           
                                 (a)
                              
                              
                                 
                                    Descrierea modului în care instituția definește IRRBB în scopul controlului și măsurării riscurilor
                                 
                                 În conformitate cu articolul 448 alineatul (1) litera (e) din Regulamentul (UE) nr. 575/2013, instituțiile trebuie să furnizeze o descriere generală a modului în care este definit, măsurat, diminuat și controlat riscul de rată a dobânzii aferent activităților lor desfășurate în afara portofoliului de tranzacționare în scopul examinării de către autoritățile competente, în conformitate cu articolul 84 din Directiva 2013/36/UE.
                              
                           
                                 (b)
                              
                              
                                 
                                    Descrierea strategiilor generale ale instituției în materie de administrare și de diminuare a IRRBB
                                 
                                 În conformitate cu articolul 448 alineatul (1) litera (f) din Regulamentul (UE) nr. 575/2013, instituțiile trebuie să furnizeze o descriere generală a strategiilor generale de administrare și de diminuare a IRRBB, care să includă: monitorizarea valorii economice a capitalurilor proprii și a veniturilor nete din dobânzi în raport cu limitele stabilite, practicile de acoperire a riscurilor, efectuarea de simulări de criză, analiza rezultatelor, rolul auditului independent, rolul și practicile comitetului de gestionare a activelor și pasivelor, practicile instituției pentru a asigura validarea adecvată a modelelor și actualizarea rapidă a modelelor ca reacție la condiții de piață schimbătoare.
                              
                           
                                 (c)
                              
                              
                                 
                                    Periodicitatea calculării măsurilor IRRBB efectuate de instituție și descrierea măsurilor specifice pe care instituția le utilizează pentru a evalua sensibilitatea sa la IRRBB
                                 
                                 În conformitate cu articolul 448 alineatul (1) litera (e) punctele (i) și (v) din Regulamentul (UE) nr. 575/2013, instituțiile trebuie să furnizeze o descriere generală a măsurilor specifice ale riscului pe care le utilizează pentru a evalua modificările valorii economice a capitalurilor lor proprii și ale veniturilor lor nete din dobânzi și să indice periodicitatea evaluării riscurilor de rată a dobânzii.
                                 În conformitate cu articolul 448 alineatul (2) din Regulamentul (UE) nr. 575/2013, descrierea măsurilor specifice ale riscului utilizate pentru a evalua sensibilitatea la IRRBB nu se aplică instituțiilor care utilizează metodologia standardizată sau metodologia standardizată simplificată menționată la articolul 84 alineatul (1) din Directiva 2013/36/UE.
                              
                           
                                 (d)
                              
                              
                                 
                                    Descrierea scenariilor de criză și de șoc privind rata dobânzii pe care instituția le utilizează pentru a estima modificările valorii economice și ale veniturilor nete din dobânzi (dacă este cazul)
                                 
                                 În conformitate cu articolul 448 alineatul (1) litera (e) punctul (iii) din Regulamentul (UE) nr. 575/2013, instituțiile trebuie să furnizeze o descriere generală a scenariilor de șoc privind rata dobânzii pe care le utilizează pentru a estima riscul de rată a dobânzii.
                                 În conformitate cu articolul 448 alineatul (2) din Regulamentul (UE) nr. 575/2013, aceste cerințe de publicare nu se aplică instituțiilor care utilizează metodologia standardizată sau metodologia standardizată simplificată menționată la articolul 84 alineatul (1) din Directiva 2013/36/UE.
                              
                           
                                 (e)
                              
                              
                                 
                                    Descrierea ipotezelor-cheie în materie de modelare și de parametri care sunt diferite de cele utilizate pentru publicarea modelului EU IRRBB1 (dacă este cazul)
                                 
                                 În conformitate cu articolul 448 alineatul (1) litera (e) punctul (ii) din Regulamentul (UE) nr. 575/2013, în cazul în care ipotezele-cheie în materie de modelare și de parametri utilizate în sistemele interne de măsurare ale instituțiilor sunt diferite de cele menționate la articolul 98 alineatul (5a) din Directiva 2013/36/UE și utilizate pentru publicarea modelului EU IRRBB1, instituția trebuie să furnizeze o descriere generală a ipotezelor respective, inclusiv justificarea diferențelor (de exemplu, date istorice, cercetări publicate, estimări și analize ale conducerii etc.).
                                 În conformitate cu articolul 448 alineatul (2) din Regulamentul (UE) nr. 575/2013, aceste cerințe de publicare nu se aplică instituțiilor care utilizează metodologia standardizată sau metodologia standardizată simplificată menționată la articolul 84 alineatul (1) din Directiva 2013/36/UE.
                              
                           
                                 (f)
                              
                              
                                 
                                    Descrierea generală a modului în care instituția își acoperă IRRBB, precum și tratamentul contabil asociat (dacă este cazul)
                                 
                                 Mai precis, în conformitate cu articolul 448 alineatul (1) litera (e) punctul (iv) din Regulamentul (UE) nr. 575/2013, instituțiile trebuie să identifice efectele acoperirilor împotriva riscurilor lor de rată a dobânzii, inclusiv ale acoperirilor interne care îndeplinesc cerințele prevăzute la articolul 106 alineatul (3) din Regulamentul (UE) nr. 575/2013.
                                 În conformitate cu articolul 448 alineatul (2) din Regulamentul (UE) nr. 575/2013, aceste cerințe de publicare nu se aplică instituțiilor care utilizează metodologia standardizată sau metodologia standardizată simplificată menționată la articolul 84 alineatul (1) din Directiva 2013/36/UE.
                              
                           
                                 (g)
                              
                              
                                 
                                    Descrierea ipotezelor-cheie în materie de modelare și de parametri utilizate pentru măsurarea IRRBB în modelul EU IRRBB1 (dacă este cazul)
                                 
                                 În conformitate cu articolul 448 alineatul (1) litera (c) din Regulamentul (UE) nr. 575/2013, instituțiile trebuie să furnizeze o descriere generală a ipotezelor-cheie în materie de modelare și de parametri, altele decât cele menționate la articolul 98 alineatul (5a) literele (b) și (c) din Directiva 2013/36/UE, utilizate pentru calcularea modificărilor valorii economice a capitalurilor proprii și ale veniturilor nete din dobânzi prezente în modelul EU IRRBB1. Această descriere generală trebuie să includă cel puțin:
                                 
                                             (a)
                                          
                                          
                                             modul în care a fost determinată scadența medie pentru reevaluare stabilită pentru depozitele fără scadență, inclusiv orice caracteristici unice ale produsului care afectează data presupusă de reevaluare comportamentală;
                                          
                                       
                                             (b)
                                          
                                          
                                             metodologia utilizată pentru estimarea ratelor de rambursare anticipată a creditelor și/sau a ratelor de retragere anticipată pentru depozitele la termen, precum și alte ipoteze semnificative;
                                          
                                       
                                             (c)
                                          
                                          
                                             orice alte ipoteze, inclusiv pentru instrumentele cu opțiuni comportamentale, care au un impact semnificativ asupra măsurilor IRRBB publicate în modelul EU IRRBB1, inclusiv o explicație a motivului pentru care acestea sunt semnificative.
                                          
                                       În conformitate cu articolul 448 alineatul (2) din Regulamentul (UE) nr. 575/2013, aceste cerințe de publicare nu se aplică instituțiilor care utilizează metodologia standardizată sau metodologia standardizată simplificată menționată la articolul 84 alineatul (1) din Directiva 2013/36/UE.
                              
                           
                                 (h)
                              
                              
                                 
                                    Explicarea semnificației măsurilor IRRBB și a modificărilor semnificative ale acestora față de informațiile publicate anterior
                                 
                                 În conformitate cu articolul 448 alineatul (1) litera (d) din Regulamentul (UE) nr. 575/2013, instituțiile trebuie să furnizeze o explicație generală a semnificației măsurilor IRRBB publicate în modelul EU IRRBB1 și a oricăror modificări semnificative ale acestor măsuri IRRBB de la data de publicare de referință anterioară.
                              
                           
                                 (i)
                              
                              
                                 
                                    Orice alte informații relevante privind măsurile IRRBB publicate în modelul EU IRRBB1 (opțional)
                                 
                                 Orice alte informații relevante pe care instituțiile doresc să le publice cu privire la măsurile IRRBB incluse în modelul EU IRRBB1.
                                 Până când criteriile din orientările menționate la articolul 84 alineatul (6) din Directiva 2013/36/UE și elementele suplimentare enumerate la articolul 98 alineatul (5a) din Directiva 2013/36/UE vor fi aplicabile, instituțiile trebuie să publice parametrii utilizați pentru scenariile de șoc în scopuri de supraveghere, definiția venitului net din dobânzi pe care o utilizează și orice alte informații relevante pentru înțelegerea modului în care modificările veniturilor nete din dobânzi au fost calculate în modelul EU IRRBB1.
                              
                           
                                 (1), (2)
                              
                              
                                 
                                    Publicarea scadenței medii și a scadenței celei mai lungi pentru reevaluare, stabilite pentru depozitele fără scadență
                                 
                                 În conformitate cu articolul 448 alineatul (1) litera (g) din Regulamentul (UE) nr. 575/2013, instituțiile trebuie să publice scadența pentru reevaluare medie și cea mai lungă stabilită pentru depozitele fără scadență ale contrapărților de tip retail și ale contrapărților nefinanciare de tip wholesale. Publicarea informațiilor se referă separat atât la partea principală, cât și la cuantumul total al depozitelor fără scadență ale contrapărților de tip retail și ale contrapărților nefinanciare de tip wholesale.
                              
                           
                        Instrucțiuni de publicare pentru modelul EU IRRBB1
                     
                     
                              
                                 1.
                              
                              
                                 Instituțiile trebuie să evalueze riscurile de rată a dobânzii aferente activităților din afara portofoliului de tranzacționare pe baza metodologiei sistemului lor intern de măsurare, a metodologiei standardizate sau a metodologiei standardizate simplificate, după caz, astfel cum sunt definite în conformitate cu articolul 84 din Directiva 2013/36/UE, având în vedere scenariile de șoc în scopuri de supraveghere și ipotezele comune în materie de modelare și de parametri definite la articolul 98 alineatul (5a) din Directiva 2013/36/UE.
                              
                           
                              
                                 2.
                              
                              
                                 Aceste instrucțiuni au fost elaborate pe baza cerințelor de la articolul 448 din Regulamentul (UE) nr. 575/2013 și în concordanță cu standardul de publicare al pilonului 3 de la Basel.
                              
                           
                              
                                 3.
                              
                              
                                 Prima dată când publică astfel de informații, instituțiile nu au obligația de a publica informațiile aferente perioadei precedente.
                                 
                                             
                                                Instrucțiuni de completare a modelului pentru publicarea informațiilor EU IRRBB1
                                             
                                          
                                       
                                             
                                                Coloană
                                             
                                          
                                          
                                             
                                                Explicație
                                             
                                          
                                       
                                             a, b
                                          
                                          
                                             
                                                Modificări ale valorii economice a capitalurilor proprii
                                             
                                             Articolul 448 alineatul (1) litera (a) din Regulamentul (UE) nr. 575/2013.
                                             Instituțiile raportează modificările valorii economice a capitalurilor proprii conform fiecărui scenariu de șoc în scopuri de supraveghere referitor la rata dobânzii, pentru perioada curentă și pentru perioada anterioară, în conformitate cu cerințele de la articolul 84 și de la articolul 98 alineatul (5) din Directiva 2013/36/UE.
                                          
                                       
                                             c, d
                                          
                                          
                                             
                                                Modificări ale veniturilor nete din dobânzi
                                             
                                             Articolul 448 alineatul (1) litera (b) din Regulamentul (UE) nr. 575/2013.
                                             Instituțiile raportează modificările veniturilor nete din dobânzi conform celor două scenarii de șoc în scopuri de supraveghere referitoare la rata dobânzii care sunt avute în vedere în formularul pentru perioada curentă și pentru perioada anterioară, în conformitate cu cerințele de la articolul 84 și de la articolul 98 alineatul (5) din Directiva 2013/36/UE.
                                             Până când criteriile din orientările menționate la articolul 84 alineatul (6) din Directiva 2013/36/UE și elementele suplimentare enumerate la articolul 98 alineatul (5a) din Directiva 2013/36/UE vor fi aplicabile, instituțiile trebuie să prezinte definiția și principalele caracteristici (scenarii, ipoteze și orizonturi ale veniturilor nete din dobânzi) ale veniturilor nete din dobânzi pe care le utilizează în tabelul EU IRRBBA litera (i) sau, dacă nu completează coloanele respective, acestea trebuie să explice motivele la litera (i) din tabelul EU IRRBBA.
                                          
                                       
                                             
                                                Rând
                                             
                                          
                                          
                                             
                                                Explicație
                                             
                                          
                                       
                                             1
                                          
                                          
                                             
                                                Deplasare paralelă ascendentă
                                             
                                             Instituțiile trebuie să publice modificările valorii economice a capitalurilor proprii și modificările veniturilor nete din dobânzi în cazul unui șoc paralel cu evoluție constantă ascendentă în curba randamentelor.
                                             Până când criteriile din orientările menționate la articolul 84 alineatul (6) din Directiva 2013/36/UE și elementele suplimentare enumerate la articolul 98 alineatul (5a) din Directiva 2013/36/UE vor fi aplicabile, parametrii utilizați pentru acest scenariu sunt descriși la litera (i) din tabelul EU IRRBBA.
                                          
                                       
                                             2
                                          
                                          
                                             
                                                Deplasare paralelă descendentă
                                             
                                             Instituțiile trebuie să publice modificările valorii economice a capitalurilor proprii și modificările veniturilor nete din dobânzi în cazul unui șoc paralel cu evoluție constantă descendentă în curba randamentelor.
                                             Până când criteriile din orientările menționate la articolul 84 alineatul (6) din Directiva 2013/36/UE și elementele suplimentare enumerate la articolul 98 alineatul (5a) din Directiva 2013/36/UE vor fi aplicabile, parametrii utilizați pentru acest scenariu sunt descriși la litera (i) din tabelul EU IRRBBA.
                                          
                                       
                                             3
                                          
                                          
                                             
                                                Creșterea pantei
                                             
                                             Instituțiile trebuie să publice modificările valorii economice a capitalurilor proprii conform unui scenariu în care curba randamentelor ar înregistra o scădere a ratelor pe termen scurt și o creștere a ratelor pe termen lung.
                                             Până când criteriile din orientările menționate la articolul 84 alineatul (6) din Directiva 2013/36/UE și elementele suplimentare enumerate la articolul 98 alineatul (5a) din Directiva 2013/36/UE vor fi aplicabile, parametrii utilizați pentru acest scenariu sunt descriși la litera (i) din tabelul EU IRRBBA.
                                          
                                       
                                             4
                                          
                                          
                                             
                                                Reducerea pantei
                                             
                                             Instituțiile trebuie să publice modificările valorii economice a capitalurilor proprii conform unui scenariu în care curba randamentelor ar înregistra o creștere a ratelor pe termen scurt și o scădere a ratelor pe termen lung.
                                             Până când criteriile din orientările menționate la articolul 84 alineatul (6) din Directiva 2013/36/UE și elementele suplimentare enumerate la articolul 98 alineatul (5a) din Directiva 2013/36/UE vor fi aplicabile, parametrii utilizați pentru acest scenariu sunt descriși la litera (i) din tabelul EU IRRBBA.
                                          
                                       
                                             5
                                          
                                          
                                             
                                                Creșterea ratelor pe termen scurt
                                             
                                             Instituțiile trebuie să publice modificările valorii economice a capitalurilor proprii conform unui scenariu în care curba randamentelor ar înregistra o creștere a ratelor pe termen scurt.
                                             Până când criteriile din orientările menționate la articolul 84 alineatul (6) din Directiva 2013/36/UE și elementele suplimentare enumerate la articolul 98 alineatul (5a) din Directiva 2013/36/UE vor fi aplicabile, parametrii utilizați pentru acest scenariu sunt descriși la litera (i) din tabelul EU IRRBBA.
                                          
                                       
                                             6
                                          
                                          
                                             
                                                Scăderea ratelor pe termen scurt
                                             
                                             Instituțiile trebuie să publice modificările valorii economice a capitalurilor proprii conform unui scenariu în care curba randamentelor ar înregistra o scădere a ratelor pe termen scurt.
                                             Până când criteriile din orientările menționate la articolul 84 alineatul (6) din Directiva 2013/36/UE și elementele suplimentare enumerate la articolul 98 alineatul (5a) din Directiva 2013/36/UE vor fi aplicabile, parametrii utilizați pentru acest scenariu sunt descriși la litera (i) din tabelul EU IRRBBA.
                                          
                                       
                           
               ”